ખેર ! ડૉ. મનમોહન સિંહ તેમના પુરોગામી વાજપેયીની જેમ ત્રીજી વાર વડાપ્રધાન બને કે ન બને આજે ત્રણ હજાર દિવસનો મુકામ સર કરી રહ્યા છે. તેમના શાસનકાળની મૂલવણી અનેક મુદ્દે અને મોરચે થઈ શકે તેમ છે. તેમના પૂર્વસૂરિઓએ શાસનકાળ દરમિયાન કરેલા પ્રદાનને આધારે ડૉ. મનમોહન સિંહની ક્ષમતાનું મૂલ્યાંકન પણ થઈ શકે. હા, યાદ આવ્યું. તેમની કારકિર્દીનું એક પગથિયું ‘મૂલ્ય’ સાથે જ જોડાયેલું છે. રિઝર્વ બેન્કના / Reserve Bank of India ગવર્નર રહી ચૂકેલા ડો. સિંહની સહી ભારતીય ચલણ એવા ‘રૂપિયા’ની નોટ પર જોવા મળતી હતી.